CELEX: 32021D0597
Language: da
Date: 2021-04-12 00:00:00
Title: Kommissionens gennemførelsesafgørelse (EU) 2021/597 af 12. april 2021 om fastsættelse af hasteforanstaltninger i forbindelse med bekræftede tilfælde af infestering med lille stadebille i Italien (Meddelt under nummer C(2021) 2365) (Kun den italienske udgave er autentisk) (EØS-relevant tekst)

14.4.2021   
               
               
                  DA
               
               
                  Den Europæiske Unions Tidende
               
               
                  L 128/4
               
            
         KOMMISSIONENS GENNEMFØRELSESAFGØRELSE (EU) 2021/597
         af 12. april 2021
         om fastsættelse af hasteforanstaltninger i forbindelse med bekræftede tilfælde af infestering med lille stadebille i Italien
         
            
               (Meddelt under nummer C(2021) 2365)
            
         
         (Kun den italienske udgave er autentisk)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (»dyresundhedsloven«) (1), særlig artikel 259, stk. 1, første afsnit, litra a), og
         ud fra følgende betragtninger:
         
                     (1)
                  
                  
                     Lille stadebille (Aethina tumida) er et insekt, der er hjemmehørende i Afrika syd for Sahara, og som har bredt sig på verdensplan i de seneste årtier og er i stand til at formere sig hurtigt, især i forbindelse med biyngel, pollen og honning i vokstavle. Voksne eksemplarer kan flyve op til flere kilometer og invadere andre steder. Infestering med lille stadebille er opført i bilag II til forordning (EU) 2016/429, som ændret ved Kommissionens delegerede forordning (EU) 2018/1629 (2), og i bilaget til Kommissionens gennemførelsesforordning (EU) 2018/1882 (3).
                  
               
                     (2)
                  
                  
                     Lille stadebille forekommer stort set ikke i Unionen, men der har siden september 2014 været angreb i regionen Calabrien og i regionen Sicilien i Italien. I Kommissionens gennemførelsesafgørelse 2014/909/EU (4) er der fastsat visse dyresundhedsmæssige beskyttelsesforanstaltninger for så vidt angår bekræftet infestering med lille stadebille i Italien På nuværende tidspunkt er både regionen Calabrien og regionen Sicilien opført i bilaget til nævnte gennemførelsesafgørelse som områder, der er omfattet af disse beskyttelsesforanstaltninger. Den nævnte gennemførelsesafgørelse er gældende indtil den 21. april 2021.
                  
               
                     (3)
                  
                  
                     Italiens centrale kompetente myndighed har for nylig indgivet oplysninger til Kommissionen, der angiver, at der fortsat forekommer infestering med lille stadebille i regionen Calabrien i bigårde i bistader, der er placeret og forvaltes af den lokale kompetente myndighed for at undersøge situationen, og hos vildtlevende honningbier. I bekræftede tilfælde af infestering blev de berørte bigårde eller bistader destrueret. Den lokale kompetente myndighed oprettede en beskyttelseszone i denne region og forbød flytning af honningbier og visse andre varer fra regionen. Den lokale kompetente myndighed var imidlertid ikke i stand til at udrydde lille stadebille. Spredningen af lille stadebille fra det berørte område i Italien kunne imidlertid udgøre en alvorlig fare for honningbier og humlebier andre steder i Unionen.
                  
               
                     (4)
                  
                  
                     Oplysningerne, der blev indgivet til Kommissionen af den centrale kompetente myndighed i Italien, viste også, at der siden september 2014 kun har været to bekræftede tilfælde med infestering med lille stadebille i regionen Sicilien i bigårde, og at begge blev udryddet. Den kompetente myndighed fastslog navnlig, at den andet infestering i juni 2019 var et resultat af en biavlers ulovlige flytning af stjålne bistader fra regionen Calabrien, og at denne infestering straks blev opdaget, undersøgt og udryddet af den lokale kompetente myndighed. Officielle data indsamlet af den centrale kompetente myndighed fra de lokale kompetente myndigheder efter gennemførelse af passende og repræsentative officielle overvågningsforanstaltninger, herunder anvendelse af moniteringsbistader over flere år, bekræfter fraværet af lille stadebille fra regionen Sicilien siden september 2014, bortset fra angrebet i juni 2019. Derfor ophævede den lokale kompetente myndighed i februar 2020 den beskyttelseszone, den havde oprettet i regionen efter det bekræftede tilfælde i juni 2019.
                  
               
                     (5)
                  
                  
                     For at hindre unødvendige forstyrrelser i samhandelen i Unionen, for at undgå, at tredjelande indfører uberettigede handelshindringer, og for at forebygge, at lille stadebille spredes til andre dele af Unionen, bør der fastlægges restriktioner for flytning af visse varer, der kan sprede lille stadebille. Disse restriktioner bør svare til dem, der er fastsat af de italienske myndigheder, og dem, der i øjeblikket er fastsat i gennemførelsesafgørelse 2014/909/EU. De områder, der er omfattet af disse hasteforanstaltninger, bør begrænses til regionen Calabrien.
                  
               
                     (6)
                  
                  
                     De foranstaltninger, der fastsættes i denne afgørelse, bør anvendes fra den 21. april 2021, som er anvendelsesdatoen for forordning (EU) 2016/429. I betragtning af de vanskeligheder, som den kompetente myndighed har oplevet i de seneste år i forbindelse med udryddelsen af lille stadebille i regionen Calabrien, bør disse foranstaltninger gælde i 3 år.
                  
               
                     (7)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE AFGØRELSE:
         
            Artikel 1
            I denne afgørelse forstås ved:
            
                        a)
                     
                     
                        »bistade«: en beholder, der anvendes til at holde honningbier eller humlebier
                     
                  
                        b)
                     
                     
                        »bigård«: en virksomhed, der holder honningbier eller humlebier
                     
                  
                        c)
                     
                     
                        »uforarbejdede biprodukter fra biavl«: honning, bivoks, gelée royale, propolis eller pollen, som ikke er bestemt til konsum som defineret i nr. 10 i bilag I til Kommissionens forordning (EU) nr. 142/2011 (5), og som ikke har undergået nogen forædling, jf. række 10, kolonne 4, i tabel 2, som er opstillet i kapitel II, afsnit 1, i bilag XIV til nævnte forordning
                     
                  
                        d)
                     
                     
                        »biavlsudstyr«: brugte bistader, dele af bistader og redskaber, der anvendes i en bigård.
                     
                  
         
            Artikel 2
            
               1.   Italien sikrer, at følgende hasteforanstaltninger gennemføres i de områder, der er opført i bilaget:
               
                           a)
                        
                        
                           et forbud mod afsendelse af følgende varer til andre områder i Unionen:
                           
                                       i)
                                    
                                    
                                       honningbier
                                    
                                 
                                       ii)
                                    
                                    
                                       humlebier
                                    
                                 
                                       iii)
                                    
                                    
                                       uforarbejdede biprodukter fra biavl
                                    
                                 
                                       iv)
                                    
                                    
                                       biavlsudstyr
                                    
                                 
                                       v)
                                    
                                    
                                       biavlsprodukter i vokstavler, der er beregnet til konsum
                                    
                                 
                     
                           b)
                        
                        
                           gennemførelse af overvågning i bistader og bigårde samt epidemiologiske undersøgelser, herunder:
                           
                                       i)
                                    
                                    
                                       identificering og sporing af flytning af de i litra a) omhandlede varer til og fra bigårde og anlæg til udslyngning af honning, som ligger i et område med en radius på 20 km fra de(t) bistade(r), hvor infestering med lille stadebille er blevet bekræftet
                                    
                                 
                                       ii)
                                    
                                    
                                       meddelelse af resultaterne af sådan overvågning og epidemiologiske undersøgelser til Kommissionen.
                                    
                                 
                     
            
               2.   På baggrund af resultaterne af overvågningen og de epidemiologiske undersøgelser som omhandlet i stk. 1, litra b), kan Italien gennemføre yderligere passende hasteforanstaltninger i henhold til artikel 257 i forordning (EU) 2016/429.
            
         
         
            Artikel 3
            Denne afgørelse anvendes fra den 21. april 2021 til den 21. april 2024.
         
         
            Artikel 4
            Adressater
            Denne afgørelse er rettet til Den Italienske Republik.
         
         
            Udfærdiget i Bruxelles, den 12. april 2021.
            
               
                  På Kommissionens vegne
               
               Stella KYRIAKIDES
               
                  Medlem af Kommissionen
               
            
         
         
            (1)  EUT L 84 af 31.3.2016, s. 1.
         
            (2)  Kommissionens delegerede forordning (EU) 2018/1629 af 25. juli 2018 om ændring af listen over sygdomme i bilag II til Europa-Parlamentets og Rådets forordning (EU) 2016/429 om overførbare dyresygdomme og om ændring og ophævelse af visse retsakter på området for dyresundhed (»dyresundhedsloven«) (EUT L 272 af 31.10.2018, s. 11).
         
            (3)  Kommissionens gennemførelsesforordning (EU) 2018/1882 af 3. december 2018 om anvendelse af visse sygdomsforebyggelses- og bekæmpelsesregler på kategorier af listeopførte sygdomme og om fastlæggelse af en liste over arter og grupper af arter, der udgør en betydelig risiko for spredning af disse listeopførte sygdomme (EUT L 308 af 4.12.2018, s. 21).
         
            (4)  Kommissionens gennemførelsesafgørelse 2014/909/EU af 12. december 2014 om visse beskyttelsesforanstaltninger over for bekræftede forekomster af lille stadebille i Italien (EUT L 359 af 16.12.2014, s. 161).
         
            (5)  Kommissionens forordning (EU) nr. 142/2011 af 25. februar 2011 om gennemførelse af Europa-Parlamentets og Rådets forordning (EF) nr. 1069/2009 om sundhedsbestemmelser for animalske biprodukter og afledte produkter, som ikke er bestemt til konsum, og om gennemførelse af Rådets direktiv 97/78/EF for så vidt angår visse prøver og genstande, der er fritaget for veterinærkontrol ved grænsen som omhandlet i samme direktiv (EUT L 54 af 26.2.2011, s. 1).
      
      
         
            BILAG
            
                        Medlemsstat
                     
                     
                        Områder, der er omfattet af hasteforanstaltninger
                     
                  
                        Italien
                     
                     
                        Regionen Calabrien: hele regionen